Lakluta hanesan postu administrativu datolu ne’ebé nia rai luan liu iha munisípiu Vikeke molok postu administrativu Vikeke (Kabira-Oan) no postu administrativu Ossu. Túr iha parte oeste husi munisípiu Vikeke, ne’ebé Lakluta mós haketak rai ho postu administrativu Vikeke iha parte leste no sul, postu administrativu Vemasi, Laleia no Manatutu (suku Kribas) iha parte norte no ikus liu ho postu administrativu Barike (Natarbora) iha parte oeste. Lakluta hanesan postu administrativu ida ne’ebé maka izoladu liu postu administrativu sira seluk iha Timór Lorosa'e nia laran tomak tanba estrada ne’ebé liga ho Lakluta só úniku estrada ida deit maka husi Vikeke ba mai Lakluta.